Document ID: 32008D0452

KOMISIJOS SPRENDIMAS
2008 m. birželio 6 d.
kuriuo iš dalies keičiamas Sprendimas 2007/27/EB, patvirtinantis tam tikras pereinamąsias priemones dėl žalio pieno pristatymo į perdirbimo įmones ir šio žalio pieno perdirbimo Rumunijoje pagal Europos Parlamento ir Tarybos reglamentų (EB) Nr. 852/2004 ir (EB) Nr. 853/2004 reikalavimus
(pranešta dokumentu Nr. C(2008) 2404)
(Tekstas svarbus EEE)
(2008/452/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Bulgarijos ir Rumunijos stojimo sutartį,
atsižvelgdama į Bulgarijos ir Rumunijos stojimo aktą, ypač į jo 42 straipsnį,
kadangi:
(1)
Komisijos sprendimu 2007/27/EB (1) nustatyti Rumunijos pieno perdirbimo įmonių, kurios atitinka Europos Parlamento ir Tarybos reglamente (EB) Nr. 852/2004 (2) išdėstytus struktūrinius reikalavimus (toliau - reikalavimus atitinkančios įmonės) ir kurioms leidžiama priimti ir perdirbti žalią pieną, kuris neatitinka Europos Parlamento ir Tarybos reglamento (EB) Nr. 853/2004 (3) reikalavimų (toliau - reikalavimų neatitinkantis pienas), sąrašai.
(2)
Sprendimo 2007/27/EB priedo I skyriuje pateikiamas reikalavimus atitinkančių įmonių, kurioms leidžiama priimti ir neatskyrus perdirbti reikalavimus atitinkantį ir jų neatitinkantį pieną, sąrašas; to priedo II skyriuje pateikiamas reikalavimus atitinkančių įmonių, kurioms leidžiama priimti ir atskirai perdirbti reikalavimus atitinkantį ir jų neatitinkantį pieną, sąrašas.
(3)
Penkios Sprendimo 2007/27/EB priedo I skyriuje nurodytos įmonės nusprendė gaminti tik reikalavimus atitinkantį pieną. Viena įmonė nutraukė savo veiklą. Todėl tas įmones reikėtų išbraukti iš to priedo I skyriuje pateikto sąrašo.
(4)
Be to, kitos trys įmonės įgyvendino modernizacijos planą ir šiuo metu visiškai atitinka Bendrijos teisės aktų reikalavimus. Todėl tas įmones reikėtų išbraukti iš įmonių, kurioms taikomas pereinamasis laikotarpis, sąrašo. Šios įmonės nusprendė neatskyrus perdirbti reikalavimus atitinkantį ir jų neatitinkantį pieną, todėl jos turėtų būti įtraukiamos į Sprendimo 2007/27/EB I skyriuje pateiktą sąrašą.
(5)
Todėl Sprendimo 2007/27/EB priedo I skyrius turėtų būti atitinkamai iš dalies pakeistas.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2007/27/EB priedo I skyrius iš dalies keičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 2008 m. birželio 6 d.

Labels: 17
7
3
0
18
15